Diari Oficial de la Generalitat Valenciana


Sumari del DOGV 2842, del 07-10-1996 (1996/839472)

RESOLUCIÓ de 8 d'agost de 1996, del conseller d'Obres Públiques, Urbanisme i Transports, per la qual aprova definitivament la modificació puntual del Pla General de Castelló de la Plana sobre canvi de qualificació de les parcel·les de Caixa de Recluta, Residència d'Oficials i Residència de Suboficials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2842

Data del DOGV
:   07-10-1996

Secció del DOGV
:   ALTRES DISPOSICIONS

Número del document
:   1996/839472


Data del document
:   08-08-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 8 d'agost de 1996, del conseller d'Obres Públiques, Urbanisme i Transports, per la qual aprova definitivament la modificació puntual del Pla General de Castelló de la Plana sobre canvi de qualificació de les parcel·les de Caixa de Recluta, Residència d'Oficials i Residència de Suboficials.   
Vist l'expedient relatiu al projecte de Modificació sobre el canvi de qualificació de terrenys de Caixa de Recluta, Residència d'Oficials i Residència de Suboficials del Pla General Municipal d'Ordenació de Castelló, i d'acord amb els següents,  
Antecedents de fet  
Primer  
El ple de l'Ajuntament de Castelló de la Plana va acordar sotmetre el projecte a exposició pública, en la sessió de 29 de març de 1996, després del qual va publicar els corresponents anuncis en el diari Levante de Castelló, de 13 d'abril de 1996, en el Diari Oficial de la Generalitat Valenciana núm. 2754, de 23 de maig de 1996 i en el Butlletí Oficial de la Província núm. 49, de 20 d'abril de 1996. En el termini d'informació pública, el delegat de Defensa en Castelló va presentar un escrit d'al·legacions, segons es fa constar en l'acord plenari de l'Ajuntament de Castelló, de 27 de juny de 1996 que va desestimar tal al·legació i va aprovar provisionalment el projecte.  
La Comissió Informativa de la Comissió Territorial d'Urbanisme de Castelló va emetre un informe previ en la sessió de 30 de gener de 1996.  
El 5 de juliol de 1996 va tenir entrada en aquesta Conselleria d'Obres Públiques, Urbanisme i Transports, l'escrit amb la documentació que es dirà a efectes de la seua aprovació definitiva.  
Segon  
El projecte consta de memòria i plànols.  
Tercer  
El Pla General de Castelló qualifica del següent mode les parcel·les destinades a Caixa de Recluta, Residència d'Oficials i Residència de Suboficials del Ministeri de Defensa:  
Parcel·la Sòl ús Ordenança  
Caixa de reclutes Urbà Industrial ZUI-1  
Residència oficials Urbà Residencial ZU-2  
Residència suboficials Urbà Residencial ZU-2  
L'objecte d'aquesta modificació és el canvi de qualificació de les parcel·les, i destinar-les als següents usos dotacionals públics:  
Parcel·la ús Superfície. Ordenança  
Caixa de recluta Administratiu 2.350 m2 ZU-A  
Residència oficials Assistencial 1.000 m2 ZU-AS  
Residència suboficials Assistencial 1.050 m2 ZU-AS  
L'Ajuntament justifica la modificació en la necessitat d'assegurar en un futur immediat més zones de reserva de sòl dotacional públic, en un àmbit de la ciutat mancat d'aquestes; també per evitar l'augment de densitat d'edificació en la zona ja molt plena, principalment quan les parcel·les objecte de la modificació tenen l'ús actual que per a cadascuna d'elles s'ha dit i podrà cessar en aquest com a conseqüència de la reestructuració de les unitats militars de la zona de Llevant i el trasllat a altres zones dels efectius destinats en Castelló. L'elecció per a cada parcel·la dels nous usos proposats es fonamenta en les respectives dimensions i característiques constructives.  
Quart  
La Comissió Territorial d'Urbanisme de Castelló, reunida en sessió de 30 de juliol de 1996, va emetre un informe favorable a l'aprovació definitiva d'aquest expedient.  
Fonaments de dret  
Primer  
Pel que fa al procediment, en aquest cas s'han observat les prescripcions legalment establides per a les modificacions del pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, Reguladora de l'Activitat Urbanística (LRAU). Així mateix, s'han recaptat els diferents informes preceptius.  
Segon  
Quant al fons de l'assumpte, la modificació que s'examina implica un simple canvi en la qualificació en una xicoteta superfície del sòl urbà. Tenint en compte el caràcter de la modificació, que no incrementa l'aprofitament lucratiu privat total, com expressa l'Ajuntament, no són aplicables cap de les cauteles i dels tràmits específics que preveu l'apartat 3 de l'article 55 de la LRAU. A més, la modificació s'ajusta a la resta de la normativa aplicable.  
Els canvis introduïts en la qualificació urbanística de les tres parcel·les distingeixen clarament les reserves de sòl per a l'ús dotacional públic generades, i qualifiquen la caixa de reclutes com de servei administratiu, incloent-lo en la llista de dotacions afectades a l'ordenança ZU-A (ús administratiu), i les residències d'oficials i suboficials afectades a l'ordenança ZU-AS (ús assistencial), i queden amb la modificació incloses en la llista de dotacions, per això es dóna compliment al que disposa l'art. 58.4 de la LRAU.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU de Castelló de la Plana.  
Quart  
El conseller d'Obres Públiques, Urbanisme i Transports és competent per a la resolució d'aquest expedient, amb l'informe previ de la Comissió Territorial d'Urbanisme, en virtut del que estableix l'article 6 del Reglament dels òrgans Urbanístics de la Generalitat Valenciana, aprovat per Decret 77/1996, de 16 d'abril del Govern Valencià.  
Vists els preceptes legals citats i altres de general i pertinent aplicació, resolc:  
Aprovar definitivament la modificació puntual del Pla General de Castelló de la Plana sobre canvi de qualificació de les parcel·les de caixa de recluta, residència d'oficials i residència de suboficials.  
Aquesta resolució entra en vigor el mateix dia de la publicació en el Diari Oficial de la Generalitat Valenciana. Aquesta publicació oficial n'excusa la notificació individualitzada conforme determina la Llei 6/1994, de 15 de novembre, Reguladora de l'Activitat Urbanística.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.  
València, 8 d'agost de 1996.- El conseller d'Obres Públiques, Urbanisme i Transports: Luis Fernando Cartagena Travesedo.